Document ID: 31999D0710

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Οκτωβρίου 1999 για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κιμάδων και παρασκευασμάτων κρέατος [κοινοποιηθείσα υπό τον αριθμό Ε(1999) 3333] (Κείμενο που παρουσιάζει ενδιαφέρον για τον ΕΟΧ) (1999/710/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης για μία μεταβατική περίοδο προσωρινών πινάκων εγκαταστάσεων τρίτων χωρών, από τις οποίες επιτρέπεται τα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε από την απόφαση 98/603/ΕΚ(2), και ιδίως το άρθρο 2 παράγραφος 1, Εκτιμώντας τα ακόλουθα: (1) στην απόφαση 79/542/ΕΟΚ του Συμβουλίου(3), όπως τροποποιήθηκε από την απόφαση 1999/417/ΕΚ της Επιτροπής(4), καταρτίζεται πίνακας τρίτων χωρών από τις οποίες τα κράτη μέλη επιτρέπουν την εισαγωγή κρέατος και προϊόντων με βάση το κρέας· (2) στην οδηγία 94/65/ΕΚ του Συμβουλίου(5) καθορίζονται οι απαιτήσεις για την παραγωγή, τη θέση σε εμπορία και την εισαγωγή κιμάδων και παρασκευασμάτων κρέατος· (3) η Επιτροπή έλαβε από ορισμένες τρίτες χώρες καταλόγους εγκαταστάσεων που συνοδεύονται από εγγυήσεις ότι τηρούν πλήρως τους κατάλληλους υγειονομικούς κανόνες της Κοινότητας και εάν μία εγκατάσταση δεν τις πληροί θα ανασταλούν οι εξαγωγές της προς την Ευρωπαϊκή Κοινότητα· (4) η Επιτροπή δεν είναι σε θέση να εξακριβώσει σε όλες τις σχετικές τρίτες χώρες την τήρηση από τις εγκαταστάσεις τους των κοινοτικών υγειονομικών κανόνων και την εγκυρότητα των εγγυήσεων που παρέχονται από τις αρμόδιες αρχές· (5) για να καταστούν δυνατές οι εμπορικές συναλλαγές κιμάδων και παρασκευασμάτων κρέατος από τις εν λόγω χώρες, είναι αναγκαία η κατάρτιση καταλόγου των προαναφερθέντων εγκαταστάσεων· (6) άρα, μπορούν να καταρτιστούν προσωρινοί κατάλογοι εγκαταστάσεων παρασκευής κιμάδων και παρασκευασμάτων κρέατος σύμφωνα με τη διαδικασία που ορίζεται στην απόφαση 95/408/ΕΚ για ορισμένες χώρες· (7) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Τα κράτη μέλη επιτρέπουν τις εισαγωγές κιμάδων και παρασκευασμάτων κρέατος από τις εγκαταστάσεις που απαριθμούνται στο παράρτημα της παρούσας απόφασης. 2. Οι εισαγωγές κιμάδων και παρασκευασμάτων κρέατος υπόκεινται στις κοινοτικές κτηνιατρικές διατάξεις που έχουν θεσπισθεί. Άρθρο 2 Η παρούσα απόφαση εφαρμόζεται από τις 20 Οκτωβρίου 1999. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 15 Οκτωβρίου 1999.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
3489
614
3156
2736

EuroVoc IDs (Expanded): 2442
3489
614
3156
2736

Dataset Source: meu

Split: train